**ЧИТАЈМО ГЛАСНО И МИСЛИМО ЈАСНО!**

Поводом Националног дана књиге, 28. фебруара ОШ „Цветин Бркић“ Глушци прикључила се акцији Друштва школских библиотекара Србије „Читајмо гласно“.

Наиме, у понедељак – 1.3.2021. године у школском дворишту школе у складу са епидемиолошким мерама (одржавање прописане дистанце и ношење маски уколико иста није остварена) ученици млађих разреда читали су одабране текстове наглас. Пре почетка читања библиотекар је направио кратак увод о значају читања, колико утиче на изражавање и богаћење вокабулара сваког појединца. Ученици су читали различите врсте текстова (проза и поезија), а присутни учитељи и библиотекар на основу уочених грешака приликом читања, давали су ученицима сугестије како да их исправе.

Ученик другог разреда који се издвојио у односу на друге ученике и показао изузетан дар у гласном читању, награђен је књигом.